Іншая справа – Кобрын. Горад з найбагацейшай гісторыяй, старымі вулачкамі, шыкоўным паркам, храмамі розных рэлігій... Кідаюцца ў вочы паслядажынкаўская чысціня і дагледжанасць, адрамантаванасць помнікаў і навюткія ахоўныя шыльды на помніках гісторыі і культуры. Але веды аб тым, як дасягаюцца дажынкаўскія перамогі, недаробленыя заднія фасады будынкаў і гранітная пліта на гіганцкім валуне аб “бязмежнай удзячнасці” кобрынцаў дзяржаўнай уладзе (цытую даслоўна), – псуюць уражанне.